Solidariteit rig memorandum aan kabinet oor skole - Solidariteit WêreldSolidariteit Wêreld
Tuis › Mediaverklarings › Solidariteit rig memorandum aan kabinet oor skole
Solidariteit en die Solidariteit Skoleondersteuningsentrum (SOS) het vandag ‘n omvattende memorandum aan die kabinet gestuur waar hulle oortuigend met die hulp van internasionale navorsing aantoon waarom skole nie moet sluit nie.
“Navorsing wys dit is nie belang van die kind, die groter ekonomie of selfs die geveg teen die verspreiding van die virus om skole te sluit nie. Die skade is veral in armer gemeenskappe,” het Dr. Dirk Hermann, Bestuurshoof van Solidariteit gesê
Solidariteit voer verder aan dat ’n meer genuanseerde benadering noodsaaklik is met die beoordeling van of skole moet oop bly, al dan nie.
“Eenvoudig oop of toe argumente kan nie werk nie. Skole moet volgens hulle unieke omstandighede besluite neem. Die virus gaan nog lank met ons wees en ons moet leer om verantwoordelik met dit saam te leef,” sluit Hermann af.
Om die volledige brief te besigtig kliek hier